معركة بيلوسيوم (48 ق.م)

معركة بيلوسيوم، معركه حصلت فى راس قاسيوس شرق بيلوسيوم او فيلوسيوم (الفرما فى عصور لاحقه) سنة 48 ق.م بين جيش ميثريداتيس حاكم بيرجامون و قوات بطليموس التلاتاشر. خلصت باستيلاء 
على المدينه.

فى صيف 48 ق.م يوليوس قيصر ذهب الى مصر لحد يستغل امكانياتها فى حربه ضد بومبيوس، و يصالح بطليموس التلاتاشر و اخته كليوباترا السابعه اللى كانا يتصارعا على السلطه. لكن بطليموس و المصريين ضايقهم وجود قيصر فى اسكندريه و اعتبروه تدخل فى شئون مصر و حصلت مناوشات و معارك فى اسكندريه بين الطرفين اتعرفت باسم الحرب السكندريه. قيصر اللى اتورط بجيش صغير اخد بطليموس  التلاتاشر  رهينه يقدر يطلع من مصر سليم، و بعت يطلب مدد من الرومان و اعوانه فى اسيا. قيصر اطلق سراح بطليموس  التلاتاشر  على امل وضع حد للصراع، لكن فى الغضون دى كان القائد ميثريداتيس حاكم بيرجامون كان بيقرب من بيلوسيوم بجيش من اسيا الصغرى، و جايز انضمت ليه قوات من جيش كليوباترا، و وصلت قوات نبطيه من پيترا، و قوات يهوديه من فلسطين بقيادة انتيباتر ابن هيروديوس ملك يهوديه، و اقتحمت القوات دى كلها بيلوسيوم و استولت عليها و انضم قيصر ليهم و انهزم جيش بطليموس التلتاشر بالكامل اللى رسمى كانت بيقوده ارخيلاس و ارسينوى الرابعه (اسمى) اللى كان الجيش وقت الحرب نصبها ملكه على مصر، لف جيش قيصر حوالين بحيرة مريوط عشان يتصل بجيش ميثريداتيس اللى دخل الدلتا، و اتغلب ارخيلاس و اتقتل بطليموس التلتاشر او غرق فى النيل فى الدلتا و هو بيقاوم، و اتأسرت ارسينوى و رجع قيصر اسكندريه و دخلها منتصر.

بعد ما قيصر ادى كليوباترا الحكم و نصب معاها اخوهابطليموس الاربعتاشر اللى كان عنده حوالى تلاتاشر سنه رجع روما و اخد معاه ارسينوى اسيره عشان يمشيها فى مهرجان انتصاره، و بعد كده اتنفت على افسوس و عاشت فى معبد ارتيميس، جايز لان قيصر عاز يخليها عشان يستخدمها لو حصل طارىء بوصفها كانت وريثه شرعيه لعرش مصر.

 المراجع 
 حسين فوزى:سندباد مصرى، جولات فى رحاب التاريخ، دار المعارف، القاهرة 1990.
Holbl, Gunther, A History of The Patolemaic Empire, Routledge, London & New York 2007, ISBN 978-0-415-23489-4
 Plutarch, Lives, vol. II, Trans. A.H. Clough, The Modern Liberary, New York 2001
 Plutarque, Vies des homme illusters, trad. D. Ricard, Paris 1837
 Sharpe, Samuel, The History of Egypt Under the Ptolemies, Edward Moxon, London 1838, Kessinger Publishing's Reprints, USA 2007, ISBN 1-4325-4859-X
 The New Encyclopædia Britannica, Micropædia,H.H. Berton Publisher,1973-1974
 The New Encyclopædia Britannica, Macropædia,H.H. Berton Publisher,1973-1974

الرومان
تصنيف:بطالمة
تصنيف:تاريخ مصر البطلميه
تصنيف:حروب
بيلوسيوم
بيلوسيوم